KOMMISSIONENS FORORDNING (EF) Nr. 2171/95 af 13. september 1995 om ændring af forordning (EØF) nr. 3478/92 og (EF) nr. 1066/95 for så vidt angår fastsættelsen af visse frister og visse mindstekrav til kvalitet for præmieberettiget tobak i råtobakssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), senest ændret ved forordning (EF) nr. 711/95 (2), særlig artikel 7 og 11, og

ud fra følgende betragtninger:

Visse medlemsstater har administrative vanskeligheder med at iværksætte bestemmelserne i Kommissionens forordning (EF) nr. 1066/95 af 12. maj 1995 om gennemførelser til Rådets forordning (EØF) nr. 2075/92 for så vidt angår kvoteordningen for råtobak for 1995-, 1996- og 1997-høsten (3), bl.a. med at overholde fristen for anden fordeling af uudnyttede produktionskvoteattester; der bør derfor for 1995-høsten gives medlemsstaterne mulighed for at udskyde fristen for denne fordeling;

derfor bør også Kommissionens forordning (EØF) nr. 3478/92 af 1. december 1992 om gennemførelsesbestemmelser for præmieordningen for råtobak (4), senest ændret ved forordning (EF) nr. 1067/95 (5), ændres, idet det tillades medlemsstaterne for 1995-høsten at udskyde fristerne for indgåelse og registrering af de dyrkningskontrakter, der følger af anden fordeling af uudnyttede produktionskvoteattester; den samme tilladelse bør gælde for indgivelse og registrering af dyrkningserklæringer;

i artikel 8, stk. 1, andet afsnit, i Kommissionens forordning (EØF) nr. 3478/92 er der fastsat et vandindhold på højst 4 % med henblik på tilpasningen af vægten af tobak i blade; dette indhold er højere end det, der er fastsat i bilag II til samme forordning, hvor der er fastsat mindstekrav til kvalitet for tobak i blade med henblik på ret til EF-præmie; for konsekvensens skyld bør litra m) i nævnte bilag derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak -

UDSTEDT FØLGENDE FORORDNING:

Artikel 1

I forordning (EØF) nr. 3478/92 foretages følgende ændringer:

1) I artikel 3 foretages følgende ændringer:

i) Stk. 1, sidste afsnit, affattes således:

»For 1995-høsten kan medlemsstaterne dog tillade, at der ydes præmier for kontrakter, som blev indgået senest den 30. juni 1995, og for så vidt angår kontrakter, der er indgået, fordi der er fordelt yderligere mængder i medfør af artikel 11, stk. 3, i Kommissionens forordning (EF) nr. 1066/95 (*), inden den 20. september 1995.

(*) EFT nr. L 108 af 13. 5. 1995, s. 5.«ii) Stk. 2, sidste afsnit, affattes således:

»For 1995-høsten kan medlemsstaterne dog tillade, at der ydes præmier for kontrakter, som blev indgivet til registrering senest den 7. juli 1995, og for så vidt angår kontrakter, der er indgået, fordi der er fordelt yderligere mængder i medfør af artikel 11, stk. 3, i forordning (EF) nr. 1066/95, inden den 30. september 1995.«

2) I artikel 5a foretages følgende ændringer:

i) Stk. 1, sidste afsnit, affattes således:

»For 1995-høsten kan medlemsstaterne dog tillade, at der ydes præmier for dyrkningserklæringer, som blev forelagt organerne senest den 30. juni 1995, og for så vidt angår dyrkningserklæringer, der er udfærdiget, fordi der er fordelt yderligere mængder i medfør af artikel 11, stk. 3, i forordning (EF) nr. 1066/95, inden den 20. september 1995.«

ii) Stk. 4, sidste punktum, affattes således:

»For registrering af dyrkningserklæringer, der er udfærdiget, fordi der er fordelt yderligere mængder i medfør af artikel 11, stk. 3, i forordning (EØF) nr. 1066/95, forlænges fristen dog til den 30. september 1995.«

3) I bilag II affattes litra m) således:

»m) Blade, hvis vandindhold overstiger det indhold, der er fastsat i bilag III, med mere end 4 %.«

Artikel 2

Artikel 11, stk. 3, andet afsnit, i forordning (EF) nr. 1066/95 affattes således:

»For 1995-høsten bemyndiges medlemsstaterne til at forlænge den i første afsnit omhandlede frist til den 8. september 1995.«

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra 1995-høsten.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 215 af 30. 7. 1992, s. 70.

(2) EFT nr. L 73 af 1. 4. 1995, s. 13.

(3) EFT nr. L 108 af 13. 5. 1995, s. 5.

(4) EFT nr. L 351 af 2. 12. 1992, s. 17.

(5) EFT nr. L 108 af 13. 5. 1995, s. 11.